# Itziar Atienza

Itziar Angelica Atienza Molina (Madril, 1977ko azaroaren 26a), ezagunagoa Itziar Atienza gisa, bizkaitar aktore eta telebista aurkezlea da.

## Ibilbidea

Madrilen jaio zen, baina berehala euskal herriratu zen. La Arenara aurrena, Santutxura ondoren, eta azkenik, Galdakaon bizi izan zen. Galdakaokotzat du bere burua.
Zuzenbide ikasketak bukatu zituen 2000. urtean Deustuko Unibertsitatean. Gasteizen itzultzaile eta euskara teknikari bezala lan egin zuen sei urtez. 30 urte betetzean, gogoeta sakona egin zuen bere bizitzaren inguruan, eta txikitatik zuen antzerkiarekiko zaletasunari heltzea pentsatu zuen, modu horretara Gasteizko antzerki eskolan izena eman zuen.
Vaya Semanita telebista saioan aktore bezala lan egin izanak eman zion ospea. Bertan zortzi denboraldiz lan egin zuen eta hainbat pertsonaia izan zituen.
Eusko Jaurlaritzako Euskararen Aholkularitza batzordeko kide ere izan zen.
Antzerkian, 2011ko urrian, Joseba Apaolazarekin batera, Contra el Viento del Norte - Ipar Haizearen Kontra antzezlana estreinatu zuen, Daniel Glattauerren izen bereko nobelaren egokitzapenean oinarritua. Fernando Bernués izan zen zuzendaria.
Telebistan ETB 1eko Ai ama! saioa eta Bi eta Bat telesailean parte hartu zuen, besteak beste.
2014an, ETB 2ko Sukaldari saioa aurkeztu zuen. 2018an, Antena 3n Presunto culpable seriean Ainhoa Aristegui pertsonaiaren papera interpretatu zuen.
2019ko El silencio de la ciudad blanca filmean agertu zen.
2020an, Telecincoko Caronte eta Antena 3ko Mentiras serieetako protagonista da. ETB 1en Aitziber Garmendia eta Jon Plazaola aktoreek aurkeztutako Barre librea umore saioan ere parte hartzen du.

## Filmografia
### Zinema

| Urtea | Izenburua | Pertsonaia | Zuzendaria |
| 2012 | Bypass | Jone | Patxo Telleria eta Aitor Mazo |
| 2014 | Ocho apellidos vascos | Saltzailea | Emilio Martínez Lázaro |
| 2015 | Txarriboda | Clara | Alvar Gordejuela eta Javier Rebollo |
| 2015 | Umezurtzak | Alicia | Ernesto Del Río |
| 2016 | La punta del iceberg | Ángela | David Cánovas |
| 2016 | El hombre de las mil caras | Azafata | Alberto Rodríguez |
| 2016 | Igelak | Leire | Patxo Telleria |
| 2016 | Plan de fuga | Marta | Iñaki Dorronsoro |
| 2018 | 70 binladens | Enpresaria | Koldo Serra |
| 2019 | El silencio de la ciudad blanca | Aitana | Daniel Calparsoro |
| 2020 | Erlauntza | Maialen | Mireia Gabilondo |

### Telebista

| Urtea | Izenburua | Papera | Telebista katea | Oharrak |
| 2008-2016 | Vaya semanita | Hainbat pertsonaia | ETB 2 | Ohiko aktorea; 280 atal |
| 2008-2009 | Vaya 2009 | | ETB 2 | Urte amaierako kanpaikadak |
| 2009 | Mi querido Klikowsky | – | ETB 2 | «La mascota de Ipurua» kapituluan |
| 2011-2012 | Finlandia | Gonbidatua | ETB 1 | 2 atal |
| 2011-2012 | Mihiluze | Lehiakidea | ETB 1 | Gonbidatu berezia (2 atal) |
| 2011 | Euskal Kantuen Gaua | Aurkezlea | ETB 1 | Kike Amonarrizekin batera |
| 2012 | Euskal Kantuen Gaua | Aurkezlea | ETB 1 | Kike Amonarrizekin batera |
| 2014 | Euskal Kantuen Gaua | Aurkezlea | ETB 1 | Julen Telleriarekin batera |
| 2012 | Bi eta Bat | Izaskun | ETB 1 | Atal bat |
| 2012 | Cien por cien | Gonbidatua | ETB 2 | Atal 1 |
| 2012 | Ai Ama | | ETB 1 | Kolaboratzailea |
| 2013-2014 | Irrikitown | Hainbat pertsonaia | ETB 1 | Ohiko aktorea; 2 denboraldi |
| 2014 | Sukaldari | | ETB 2 | Aurkezlea |
| 2014 | Kontrako eztarria | Gonbidatua | ETB 1 | Atal 1 |
| 2015 | Zuek hor | Gonbidatua | ETB 1 | Atalaː "Itziar Atienza eta Manu Maritxalar" |
| 2016 | Eskamak kentzen | Elena Elezgarai | ETB 1 | 12 atal |
| 2017 | La que se avecina | Saturninoren alaba | Telecinco | «Un bypass, un conserje titulado y un mayorista zulú» atala |
| 2018 | Presunto culpable | Ainhoa Aristegi | Antena 3 | 13 atal |
| 2020 | Caronte | Paula Caronte | Amazon Prime Video | 8 atal |
| 2020 | Mentiras | Daniela Bauzá | Antena 3 | 6 atal |
| 2020 | Barre librea | Gonbidatua | ETB 1 | 2 atal |
| 2020 | Altsasu | Leire Oskia | ETB 1 | 4 atal |
| 2022 | Entrevías | Amanda Martos | Telecinco | 32 atal (lau denboraldi) |
| 2023 | Itsaso | Elene | Primeran | 8 atal |

### Antzerkia

* Las bodas de Fígaro (2008)
* Cenicienta (2007)
* Vaya Semanita Teatro (2010-2011). Glu Glu produkzioak. Idoia Uranga zuzendaria.
* Contra el Viento del Norte - Ipar Haizearen Kontra (2011-2012).​ Tanttaka Teatroa konpainia. Fernando Bernués zuzendaria.
* El Test (2016) . Jordi Vallejo zuzendaria.

## Sariak eta aintzatespenak

* 2024ko urriaren 2an Euskal Aktoreen Batasunak emanda telebistako emakumezko aktore onenaren saria jaso zuen, Entrevías telesailean egindako lanarengatik.

## Erreferentziak

* 1 2 3 all_powerful_Oz. «Itziar Atienza: "Koldarkeriagatik ez diot lehenago lanbide honi heldu"» Gaztezulo (Noiz kontsultatua: 2020-04-21).
* ↑ (Gaztelaniaz) elEconomista.es. (2011-09-19). «El nuevo formato de 'Vaya Semanita' prescinde de la mayoría de sus actores - EcoDiario.es» ecodiario.eleconomista.es (Noiz kontsultatua: 2020-05-16).
* ↑ Eusko Jaurlaritza, Euskara. (2011). «Euskararen Aholku Batzorde berriaren bilera» www.euskara.euskadi.eus (Noiz kontsultatua: 2020-06-03).
* ↑ «Biografia y filmografia de Itziar Atienza - Biografia de Itziar Atienza - filmografia de Adictosalcine.com» www.adictosalcine.com (Noiz kontsultatua: 2020-05-16).
* ↑ (Gaztelaniaz) «PRESUNTO CULPABLE - Itziar Atienza es Ainhoa Arístegui: "Ainhoa es una mujer con mucho carácter y ambiciones políticas"» Antena3 2018-02-16 (Noiz kontsultatua: 2020-05-16).
* ↑ (Gaztelaniaz) «Caronte - Nueva ficción de Mediaset» Mediaset International Sales 2019-02-21 (Noiz kontsultatua: 2020-05-16).
* ↑ (Gaztelaniaz) «La serie 'Mentiras', rodada en Mallorca, se estrena este domingo» Ultima Hora 2020-04-16 (Noiz kontsultatua: 2020-05-16).
* ↑ «Umore saioa, Aitziber Garmendiak eta Jon Plazaolak aurkeztuta | Barre Librea EiTB» www.eitb.eus (Noiz kontsultatua: 2020-05-16).
* ↑ «Ane Gabarain eta Eneko Sagardoi saritu ditu Euskal Aktoreen Batasunak» Berria 2024-10-03 (Noiz kontsultatua: 2024-10-06).

## Kanpo estekak

* Datuak: Q9010109
* Multimedia: Itziar Atienza / Q9010109